**Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem” 1.2.1.1. pasākuma “Atbalsts jaunu produktu attīstībai un internacionalizācijai” trešās** **projektu iesniegumu atlases kārtas nolikums**



|  |  |
| --- | --- |
| Specifiskā atbalsta mērķa vai pasākuma īstenošanu reglamentējošie Ministru kabineta noteikumi | Ministru kabineta 2024. gada 22. oktobra noteikumi Nr. 663 “Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem” 1.2.1.1. pasākuma “Atbalsts jaunu produktu attīstībai un internacionalizācijai” trešās kārtas īstenošanas noteikumi” (turpmāk – SAM MK noteikumi) |
| Finanšu nosacījumi | Projektu iesniegumos pasākuma īstenošanai kopējo pasākumam pieejamo finansējumu plāno ne vairāk kā 26 954 264*euro* apmērā, tai skaitā Eiropas Reģionālās attīstības fonda finansējums (turpmāk - ERAF) finansējumu – 22 911 123 *euro* apmērā un valsts budžeta finansējumu – 4 043 141 *euro* apmērā.Maksimālā atbalsta intensitāte no kopējām attiecināmajām izmaksām rūpnieciskajiem pētījumiem: 70 % – sīkajiem (mikro) un mazajiem komersantiem;60 % – vidējiem komersantiem;50 % – lielajiem komersantiem, mazas vidējas kapitalizācijas sabiedrībām un vidējas kapitalizācijas sabiedrībām; eksperimentālajām izstrādēm:45 % – sīkajiem (mikro) un mazajiem komersantiem;35 % – vidējiem komersantiem;25 % – lielajiem komersantiem, mazas vidējas kapitalizācijas sabiedrībām un vidējas kapitalizācijas sabiedrībām;tehniski ekonomiskajai priekšizpētei:70 % – sīkajiem (mikro) un mazajiem komersantiem;60 %– vidējiem komersantiem;50 % – lielajiem komersantiem, mazas vidējas kapitalizācijas sabiedrībām un vidējas kapitalizācijas sabiedrībām.Sīkie (mikro) vai mazie komersanti rūpniecisko pētījumu veikšanai finansējuma intensitāti var palielināt par 10%, vidējie un lielie komersanti, t.sk. mazas vidējas un vidējas kapitalizācijas sabiedrības, rūpniecisko pētījumu veikšanai intensitāti var palielināt par 15%, bet eksperimentālās izstrādes veikšanai visi komersanti minēto intensitāti vai pārlielināt par 15% saskaņā ar Komisijas regulas Nr. 651/2014 25. panta 6. punkta "b" apakšpunktu, ja atbalsta saņēmējs to ir sākotnēji paredzējis projekta iesniegumā un ir izpildīts viens no šādiem nosacījumiem:* projekta ietvaros ir efektīva sadarbība Komisijas regulas Nr. 651/2014 2. panta 90. punkta izpratnē ar vismaz vienu sīko (mikro), mazo vai vidējo komersantu, un viens komersants nesedz vairāk par 70 % no kopējām attiecināmajām izmaksām;
* projekta ietvaros ir efektīva sadarbība Komisijas regulas Nr. 651/2014 2. panta 90. punkta izpratnē ar vismaz vienu pētniecības un zināšanu izplatīšanas organizāciju, un pētniecības un zināšanu izplatīšanas organizācija sedz vismaz 10 % no kopējām attiecināmajām izmaksām, un tai ir tiesības publicēt sava projekta rezultātus.

Sīkie (mikro) vai mazie komersanti rūpniecisko pētījumu veikšanai finansējuma intensitāti vari palielināt par 10%, vidējie komersanti rūpniecisko pētījumu veikšanai minēto intensitāti var paliecināt par 20%, lielie komersanti, t.sk. mazas vidējas un vidējas kapitalizācijas sabiedrības, rūpniecisko pētījumu veikšanai var palielināt intensitāti par 25%, bet eksperimentālās izstrādes veikšanai visi komersanti var palielināt minēto intensitāti par 25% saskaņā ar Komisijas regulas Nr. 651/2014 25. panta 6. punkta "d" apakšpunktu, ja finansējuma saņēmējs to ir paredzējis projekta iesniegumā.Kopējā projektam piemērotā finansējuma intensitāte nevar pārsniegt 80% rūpnieciskajiem pētījumiem un eksperimentālajai izstrādei saskaņā ar Komisijas Regulas Nr.651/2014 25.panta 6.punktu.Viena projekta minimālā kopējo attiecināmo izmaksu summa nav mazāka par 200 000*euro (*ieskaitot), maksimāli pieļaujamais finansējums ir 1 000 000*euro* no projekta kopējām attiecināmajām izmaksām. Jaunam komersantam maksimāli pieļaujamais finansējums ir 300 000*euro* no projekta kopējām attiecināmajām izmaksām.Projekta iesniedzējs pasākuma ietvaros var iesniegt vienu projekta iesniegumu.Pasākuma ietvaros projekta iesniedzējam atbalsts tiek sniegts granta veidā.Izmaksas ir attiecināmas sākot ar dienu, kad projekta iesniegums iesniegts Kohēzijas politikas fondu vadības informācijas sistēmā (turpmāk – Projektu portāls). Ja projekta darbu sākums ir bijis pirms projekta iesnieguma iesniegšanas Projektu portālā, nav attiecināma neviena projekta ietvaros radusies izmaksa. |
| Komercdarbības atbalsta veidi | Eiropas Komisijas 2014. gada 17. jūnija Regulas (ES) [651/2014](https://eur-lex.europa.eu/legal-content/LV/TXT/?uri=CELEX%3A32014R0651), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu – 25. pantu |
| Projektu iesniegumu atlases īstenošanas veids | **Atklāta projektu iesniegumu atlase** |
| Projekta iesnieguma iesniegšanas termiņš | **No 2025. gada 25. februāra** | **līdz 2025. gada 25. aprīlim** |

1. Prasības projekta iesniedzējam un sadarbības partnerim
2. Projekta iesniedzējs ir komersants, maza vidēja kapitalizācijas sabiedrība, vidēja kapitalizācijas sabiedrība, lielais saimnieciskās darbības veicējs, kurš atbilst šādiem nosacījumiem:
	1. tas ir komersants, kas reģistrēts Latvijas Republikas Komercreģistrā;
	2. tā mēneša vidējā bruto darba samaksa darbiniekiem nav mazāka par mēneša vidējās bruto darba samaksas apmēru tautsaimniecībā iepriekšējā gadā;
	3. tā apgrozījuma apjoms pēdējā noslēgtā finanšu gada laikā līdz projekta iesnieguma iesniegšanai Projektu portālā ir vismaz divas reizes lielāks par plānoto publisko finansējumu;
	4. tam saskaņā ar Valsts ieņēmumu dienesta administrēto nodokļu (nodevu) parādnieku publiskajā datubāzē pieejamo informāciju nav nodokļu vai nodevu parāda, tai skaitā valsts sociālās apdrošināšanas obligāto iemaksu parāda, kas kopsummā pārsniedz 150,00 *euro*, izņemot nodokļu maksājumus, kuru maksāšanas termiņš saskaņā ar likuma “Par nodokļiem un nodevām” 24. panta pirmo, 1.3 un 1.7 daļu ir pagarināts, sadalīts termiņos, atlikts vai atkārtoti sadalīts termiņos projekta iesniegšanas dienā un precizētā projekta iesniegšanas dienā vai attiecībā uz kuriem ir noslēgts vienošanās līgums saskaņā ar likuma “Par nodokļiem un nodevām” 41. pantu;
	5. tam nav grūtībās nonākuša komersanta statusa (tai skaitā saistīto uzņēmumu grupas līmenī) saskaņā ar Komisijas regulas 651/2014 2. panta 18. punktu;
	6. uz to neattiecas līdzekļu atgūšanas rīkojums (tai skaitā saistīto uzņēmumu grupas līmenī), kas minēts Komisijas regulas 651/2014 1. panta 4. punkta “a” apakšpunktā;
	7. tas nepārsniedz (tai skaitā saistīto uzņēmumu grupas līmenī) Komisijas regulas 651/2014 4. pantā noteiktās atbalsta robežvērtības;
	8. tas nesadarbojas un neeksportē produktus un tehnoloģijas uz Krievijas Federāciju un Baltkrievijas Republiku;
	9. vidēja kapitalizācijas sabiedrība vai lielais saimnieciskās darbības veicējs var būt projekta iesniedzējs, ja pētniecības un inovāciju aktivitāšu īstenošanai tiek piesaistīti sīkie (mikro), mazie un vidējie komersanti, ar kuru sadarbības iestāde noslēgusi līgumu par projekta īstenošanu (atbilstoši Eiropas parlamenta un padomes regulas (ES) 2021/1058 5.panta 2.punkta a) apakšpunktam).
3. Jaunam komersantam, kas reģistrēts Latvijas Republikas Komercreģistrā ne ilgāk kā trīs gadus kopš projekta iesnieguma iesniegšanas dienas un veic aktīvu saimniecisko darbību, šī nolikuma 1.2. un 1.3. apakšpunktā minētās prasības var nepiemērot.
4. Sadarbības partneris ir komersants, maza vidēja kapitalizācijas sabiedrība, vidēja kapitalizācijas sabiedrība, lielais saimnieciskās darbības veicējs, kas reģistrēts Latvijas Republikas Komercreģistrā vai pētniecības un zināšanu izplatīšanas organizācija ar kuru sadarbībā projekta iesniedzējs plāno īstenot projektu un ar kuru projekta iesniedzējs noslēdzis sadarbības līgumu, kurš atbilst šādiem nosacījumiem:
	1. tam saskaņā ar Valsts ieņēmumu dienesta administrēto nodokļu (nodevu) parādnieku publiskajā datubāzē pieejamo informāciju nav nodokļu vai nodevu parāda, tai skaitā valsts sociālās apdrošināšanas obligāto iemaksu parāda, kas kopsummā pārsniedz 150 *euro*, izņemot nodokļu maksājumus, kuru maksāšanas termiņš saskaņā ar likuma “Par nodokļiem un nodevām” 24. panta pirmo, 1.3 un 1.7 daļu ir pagarināts, sadalīts termiņos, atlikts vai atkārtoti sadalīts termiņos projekta iesniegšanas dienā un precizētā projekta iesniegšanas dienā vai attiecībā uz kuriem ir noslēgts vienošanās līgums saskaņā ar likuma “Par nodokļiem un nodevām” 41. pantu;
	2. tam nav grūtībās nonākuša komersanta statusa (tai skaitā saistīto uzņēmumu grupas līmenī) saskaņā ar Komisijas regulas 651/2014 2. panta 18. punktu;
	3. uz to neattiecas līdzekļu atgūšanas rīkojums (tai skaitā saistīto uzņēmumu grupas līmenī), kas minēts Komisijas regulas 651/2014 1. panta 4. punkta “a” apakšpunktā;
	4. tas nepārsniedz (tai skaitā saistīto uzņēmumu grupas līmenī) Komisijas regulas 651/2014 4. pantā noteiktās atbalsta robežvērtības;
	5. tas nesadarbojas un neeksportē produktus un tehnoloģijas uz Krievijas Federāciju un Baltkrievijas Republiku.
5. Atbalstāmās darbības un izmaksas
6. SAM pasākuma trešās kārtas ietvaros ir atbalstāmas darbības, kas noteiktas SAM MK noteikumu 21., 23. un 25. punktā.
7. Projekta iesniegumā plāno izmaksas atbilstoši SAM MK noteikumu 27. – 43. punktos noteiktajam.
8. Pasākuma ietvaros nav attiecināmas SAM MK noteikumu 34. punktā noteiktās izmaksas.
9. Projektu īsteno ne ilgāk kā līdz 2029. gada 31. decembrim.
10. Izmaksu plānošanā jāņem vērā:
	1. [Finanšu ministrijas vadlīnijas Nr. 1.2 “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā”](https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda);
	2. [Finanšu ministrijas vadlīnijas Nr. 4.2. “Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas “Izaugsme un nodarbinātība” īstenošanai”;](https://cflagovlv-my.sharepoint.com/personal/laura_grodze_cfla_gov_lv/Documents/AUDITS/Desktop/PAM%C4%80C%C4%AABAS)
	3. [Ministru kabineta 2010. gada 12. oktobra noteikumiem Nr. 969 “Kārtība, kādā atlīdzināmi ar komandējumiem saistītie izdevumi”.](https://likumi.lv/ta/id/220013-kartiba-kada-atlidzinami-ar-komandejumiem-saistitie-izdevumi)
11. Projektu iesniegumu noformēšanas un iesniegšanas kārtība
12. Projekta iesniegumu iesniedz Projektu portālā [*https://projekti.cfla.gov.lv/*](https://projekti.cfla.gov.lv/):
	1. persona autorizējas ar kvalificētu paaugstinātas drošības elektroniskās identifikācijas līdzekli (eID, eParaksts vai eParaksts Mobile);
	2. juridiska persona, kura nav Projektu portāla e-vides lietotāja, iesniedz līguma un lietotāju tiesību veidlapas atbilstoši tīmekļvietnē [*https://www.cfla.gov.lv/lv/par-e-vidi*](https://www.cfla.gov.lv/lv/par-e-vidi) norādītajam;
	3. ja juridiskai personai, kura ir Projektu portāla e-vides lietotāja, nepieciešams labot, anulēt vai piešķirt lietotāju tiesības, tā iesniedz lietotāju tiesību veidlapu atbilstoši tīmekļvietnē[*https://www.cfla.gov.lv/lv/par-e-vidi*](https://www.cfla.gov.lv/lv/par-e-vidi) norādītajam.
13. Projektu portālā aizpilda projekta iesnieguma datu laukus un pievieno šādus dokumentus:
	1. projekta budžetā (projekta iesnieguma sadaļā “Projekta budžeta kopsavilkums”) norādīto izmaksu apmēru pamatojošie dokumenti, t.i., projekta iesniegumā plānotās izmaksas atbilst vidējām tirgus cenām konkrētās izmaksu pozīcijās (informāciju var pamatot ar, piemēram, publiski pieejamu avotu par preču vai pakalpojumu cenām norādīšanu, provizorisku tirgus izpēti, noslēgtiem nodomu protokoliem vai līgumiem vai citu līdzvērtīgu dokumentu u.c. informāciju);
	2. projekta iesniedzēja deklarāciju (ko iesniedz arī projekta iesniedzējs un sadarbības partneris, kas atbilst “lielā” uzņēmuma kategorijai un mazas vidējas vai vidējas kapitalizācijas sabiedrības statusam, kā savu kategoriju norādot “lielā” un deklarācijā sniedz detalizētu informāciju par saviem partneriem un saistītajiem uzņēmumiem) par komercsabiedrības atbilstību mazajai (sīkajai) vai vidējai komercsabiedrībai;
	3. projekta iesniedzēja un sadarbības partnera apliecinājumu, ka neplāno saņemt atbalstu SAM MK noteikumu 24. punktā noteiktajām nozarēm un darbībām *(atbilstoši atlases nolikuma pielikumā norādītajai dokumenta veidnei –pielikums Nr. 3)*;
	4. projekta budžeta kopsavilkumu sadalījumā *Excel* darbgrāmatas formātā (*atbilstoši atlases nolikuma pielikumā norādītajai dokumenta veidnei – pielikums Nr.4);*
	5. projekta vidējās svērtās publiskā finansējuma intensitātes aprēķinu (*atbilstoši atlases nolikuma pielikumā norādītajai dokumenta veidnei – pielikums Nr.5);*
	6. sadarbības līgumu atbilstoši SAM MK noteikumu 20.1 punktam (*attiecināms, ja plānots īstenot sadarbības projektu)*;
	7. sadarbības partnera apliecinājumu par neatbilstību grūtībās nonākuša uzņēmuma statusam (*atbilstoši atlases nolikuma pielikumā norādītajai dokumenta veidnei – pielikums Nr.6);*
	8. sadarbības partnera apliecinājumu par informētību attiecībā uz interešu konflikta jautājumu regulējumu un to integrāciju iekšējās kontroles sistēmā (*atbilstoši atlases nolikuma pielikumā norādītajai dokumenta veidnei – pielikums Nr.7; attiecināms, ja sadarbības partneris ir publiska persona);*
	9. sadarbības partnera komersanta statusa apliecinājumu, ja tas atbilst mazas vidējas kapitalizācijas sabiedrības statusam (*atbilstoši atlases nolikuma pielikumā norādītajai dokumenta veidnei – pielikums Nr.8);*
	10. sadarbības partnera komersanta statusa apliecinājumu, ja tas atbilst vidējas kapitalizācijas sabiedrības statusam (*atbilstoši atlases nolikuma pielikumā norādītajai dokumenta veidnei – pielikums Nr.9);*
	11. ja projekta publiskā finansējuma intensitāte tiek palielināta atbilstoši SAM MK noteikumu 40.punkta nosacījumiem, pievieno sadarbības līgumu vai nodomu protokolu atbilstoši SAM MK noteikumu 20.1 punktam *(attiecināms, ja tiek plānota sadarbība ar ārvalstu sadarbības partneri)*;
	12. par projekta iesniedzēja pieredzi Latvijas vai starptautisku (īstenots iesaistot ārvalstu partneri) inovāciju projektos pēdējo 10 gadu laikā *(ja attiecināms, atbilstoši atlases nolikuma pielikumā norādītajai dokumenta veidnei* – *pielikums Nr.10);*
	13. ārvalstu sadarbības partnera apliecinājums par informācijas patiesumu (*attiecināms, ja projekta iesniedzēja sadarbības partneris reģistrēts ārvalstīs – pielikums Nr. 12*);
	14. papildu informācija, kas nepieciešama projekta iesnieguma vērtēšanai, ja to nav iespējams integrēt projekta iesniegumā (ja attiecināms).
14. Projekta iesniegumā atsauces uz pielikumiem norāda precīzi, nodrošinot to identificējamību. Papildus minētajiem pielikumiem projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
15. Lai kvalitatīvi aizpildītu projekta iesniegumu, izmanto projekta iesnieguma aizpildīšanas metodiku (projektu iesniegumu atlases nolikuma (turpmāk – nolikums) 2. pielikums)*.*
16. Projekta iesniegumu sagatavo latviešu valodā. Ja kāda no projekta iesnieguma sadaļām vai pielikumiem ir citā valodā, atbilstoši Valsts valodas likumam pievieno Ministru kabineta 2000. gada 22. augusta noteikumu Nr. 291 “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
17. Projekta iesniegumā summas norāda *euro* ar precizitāti līdz diviem cipariem aiz komata.
18. **Projekta iesniegumu iesniedz līdz projektu iesniegumu iesniegšanas termiņa beigu datumam**.
19. Ja projekta iesniegums iesniegts pēc projektu iesniegumu iesniegšanas termiņa beigu datuma, tas netiek vērtēts. Centrālā finanšu un līgumu aģentūra (turpmāk – sadarbības iestāde) par to informē projekta iesniedzēju.
20. Projekta iesniedzējam pēc projekta iesnieguma iesniegšanas sadarbības iestādē, tiek nosūtīta KPVIS automātiski sagatavota elektroniskā pasta vēstule par projekta iesnieguma iesniegšanu.
21. Projektu iesniegumu vērtēšanas kārtība
22. Projektu iesniegumu vērtēšanai sadarbības iestāde ar rīkojumu izveido Eiropas Savienības fondu 2021.–2027. gada plānošanas perioda vadības likuma (turpmāk – Likums) 21. panta prasībām un SAM MK noteikumu 18. punktam atbilstošu projektu iesniegumu vērtēšanas komisiju (turpmāk – vērtēšanas komisija), vērtēšanas komisijas sastāva izveidē ievērojot likuma “Par interešu konflikta novēršanu valsts amatpersonu darbībā” un Regulas 2024/2509[[1]](#footnote-2) 61. pantā noteikto.
23. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, kā arī ir atbildīgi par objektivitātes un konfidencialitātes ievērošanu.
24. Vērtēšanas komisijas locekļi projekta iesnieguma vērtēšanas laikā nav tiesīgi komunicēt ar projekta iesnieguma iesniedzēju par projekta iesnieguma vērtēšanu vai ar to saistītiem jautājumiem. Projekta iesniegums pēc tā iesniegšanas līdz sadarbības iestādes lēmuma par tā apstiprināšanu, apstiprināšanu ar nosacījumu vai noraidīšanu pieņemšanai nav precizējams.
25. Vērtēšanas komisija pēc projektu iesniegumu iesniegšanas termiņa beigu datuma vērtē projektu iesniegumus saskaņā ar projektu iesniegumu vērtēšanas kritērijiem, ievērojot projektu iesniegumu vērtēšanas kritēriju piemērošanas metodikā noteikto (nolikuma 2. pielikums) un Projektu portālā aizpildot projekta iesnieguma vērtēšanas veidlapu.
26. Pirms šī nolikuma 21. punktā noteiktās vērtēšanas uzsākšanas komisija pārbauda projekta iesniedzēja, sadarbības partnera un to saistīto personu[[2]](#footnote-3) atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[3]](#footnote-4) noteikto kārtību, un veic projekta iesniedzēja un sadarbības partnera pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja projekta iesniedzējs atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu. Ja projekta iesniedzējs neatbilst, taču sadarbības partneris atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums nav uzskatāms par noraidītu, bet šī nolikuma 29.punktā noteiktajā atzinumā iekļauj nosacījumu izslēgt attiecīgo sadarbības partneri no dalības projektā.
27. Projekta iesnieguma atbilstību projektu vērtēšanas kritērijiem vērtē projektu iesniegumu vērtēšanas komisija, vispirms izvērtējot visus neprecizējamos un pēc tam – precizējamos kritērijus.
28. Vispirms izvērtējot visus neprecizējamos un izslēdzošos kritērijus šādā kārtībā:
	1. neprecizējamos vienotos izvēles kritērijus Nr. 2.1. *(vērtē sadarbības iestādes pārstāvji)*, Nr. 2.2. *(vērtē sadarbības iestādes un atbildīgās iestādes pārstāvji).* Projekta iesniegumam, kurš saņem vērtējumu “Nē” kādā no neprecizējamiem kritērijiem Nr. 2.1. vai Nr. 2.2., vērtēšanu neturpina vērtēšanas veidlapā pārējiem kritērijiem norādot “Netiek vērtēts” un papildinot ar pamatojumu;
	2. neprecizējamo specifisko atbilstības kritēriju Nr. 3.3. *(vērtē sadarbības iestādes pārstāvji)*. Projekta iesniegumam, kurš saņem vērtējumu “Nē” neprecizējamā kritērijā Nr. 3.3., vērtēšanu neturpina un vērtēšanas veidlapā pārējiem kritērijiem norādot “Netiek vērtēts” un papildinot ar pamatojumu;
	3. izslēdzošos kvalitātes kritērijus Nr. 4.1., Nr. 4.2. un Nr. 4.3. (*kvalitātes kritērijus Nr.4.1. un Nr. 4.2. vērtē sadarbības iestādes pārstāvji, kvalitātes kritēriju Nr. 4.3. vērtē Aizsardzības ministrijas pārstāvis*). Ja projekta iesniegums neatbilst kādam no kvalitātes kritērijiem Nr. 4.1., Nr. 4.2. vai Nr. 4.3. (t.i., nesasniedz kritērijā noteikto minimālo punktu skaitu), tā vērtēšanu neturpina, vērtēšanas veidlapā pārējiem kritērijiem norādot “Netiek vērtēts” un papildinot ar pamatojumu.
29. Ja projektu iesniegumos pieprasītais finansējums ir lielāks nekā SAM pasākuma trešāsatlases kārtai pieejamais finansējums, pēc projektu iesniegumu izvērtēšanas atbilstoši nolikuma 24. punktā noteiktajam un izvērtējot kvalitātes kritērijus Nr. 4.4. (*kvalitātes kritēriju Nr. 4.4. un Nr. 4.6.2. vērtē Aizsardzības ministrijas pārstāvis*) Nr. 4.5. (*kvalitātes kritērijus Nr. 4.5. vērtē sadarbības iestādes pārstāvji)* un Nr. 4.6. (*kvalitātes apakškritēriju* *Nr. 4.6.2. vērtē Aizsardzības ministrijas pārstāvis un kvalitātes apakškritērijus Nr. 4.6.1., Nr. 4.6.3. vērtē sadarbības iestādes pārstāvji*), vērtēšanas komisija projektu iesniegumus sarindo prioritārā secībā, lai noteiktu, kuru projektu īstenošanai finansējums ir pietiekams. Prioritārā secība tiek veidota, ievērojot šādus nosacījumus:
	1. ja vairākiem projektu iesniegumiem ir piešķirts vienāds punktu skaits, tad prioritāri ir atbalstāms projekta iesniegums, kas saņēmis lielāku punktu skaitu kvalitātes kritērijā Nr. 4.3.,
	2. ja arī pēc kvalitātes kritērija Nr. 4.3. projektu iesniegumi saņem vienādu vērtējumu, tad prioritāri atbalstāms ir projekta iesniegums, kas saņēmis lielāku punktu skaitu kvalitātes kritērijā Nr. 4.4.,
	3. ja arī pēc kvalitātes kritērija Nr. 4.4. vērtējuma projektu iesniegumi saņem vienādu vērtējumu, tad prioritāri atbalstāms ir projekta iesniegums, kura juridiskā adrese vismaz gadu līdz projekta iesnieguma iesniegšanai vai jauniem komersantiem – kopš to dibināšanas ir no Latvijas statistiskā reģiona ar zemāko iekšzemes kopproduktu, secīgi sarindojot projektu iesniegumus pēc Latvijas statistisko reģionu iekšzemes kopprodukta apjoma, atbilstoši Centrālās statistikas pārvaldes datiem.
30. Ja arī pēc 25. punktā noteiktās rindošanas projektu iesniegumi saņem vienādu vērtējumu, tad prioritāri atbalstāms ir projekta iesniegums, kurā plānots īstenot strapdisciplināru projektu vairākās viedās specializācijas stratēģijas jomās.
31. Projektu iesniegumus, kuriem pēc nolikuma 24. un 25. punktā minētās vērtēšanas un prioritārās secības sarindošanas potenciāli nav pieejams finansējums projekta īstenošanai, vērtēšanu neturpina vērtēšanas veidlapā pārējiem kritērijiem norādot “Netiek vērtēts” un papildinot ar pamatojumu.
32. Projektu iesniegumu, kuriem pēc nolikuma 24. un 25. punktā minētās vērtēšanas un prioritārās secības sarindošanas potenciāli ir pieejams finansējums projekta īstenošanai vai pieprasītais finansējums nav lielāks par SAM pasākuma trešāsatlases kārtai pieejamo finansējumu, vērtēšanu turpina šādā secībā:
	1. vienotie kritēriji Nr. 1.1., Nr. 1.2., Nr. 1.3., Nr. 1.5., Nr. 1.6., Nr. 1.7., Nr. 1.8., Nr. 1.9. *(vērtē sadarbības un atbildīgās iestādes pārstāvji)* un Nr. 1.4. *(vērtē sadarbības iestādes un Aizsardzības ministrijas pārstāvji)*,
	2. vienoto izvēles kritēriju Nr. 2.3. *(vērtē sadarbības iestādes pārstāvji);*
	3. specifiskie atbilstības kritēriji Nr. 3.1. (*vērtē sadarbības iestādes pārstāvji*), Nr. 3.2. (*vērtē Aizsardzības ministrijas pārstāvji*), Nr. 3.4. (*vērtē atbildīgās iestādes pārstāvji)* un Nr. 3.5. (*vērtē Aizsardzības ministrijas pārstāvji*).
33. Vērtēšanas komisijas lēmums tiek atspoguļots vērtēšanas komisijas atzinumā par projekta iesnieguma virzību apstiprināšanai, apstiprināšanai ar nosacījumu vai noraidīšanai.
34. Pēc precizētā projekta iesnieguma saņemšanas sadarbības iestādē komisija izvērtē precizēto projekta iesniegumu atbilstoši kritērijiem, kuru izpildei tika izvirzīti papildu nosacījumi, kā arī kritērijiem, kuru vērtējumu maina precizētajā projekta iesniegumā ietvertā informācija, un aizpilda projekta iesnieguma vērtēšanas veidlapu Projektu portālā.
35. Lēmuma pieņemšanas un paziņošanas kārtība
36. Sadarbības iestāde, pamatojoties uz vērtēšanas komisijas sniegto atzinumu, pieņem lēmumu (turpmāk – lēmums) par:
	1. projekta iesnieguma apstiprināšanu,
	2. projekta iesnieguma apstiprināšanu ar nosacījumu,
	3. projekta iesnieguma noraidīšanu.
37. Lēmumu sadarbības iestāde pieņem 3 mēnešu laikā pēc projektu iesniegumu iesniegšanas termiņa beigu datuma.
38. Pirms nolikuma 31.1. apakšpunktā noteiktā lēmuma pieņemšanas vai 37.1. apakšpunktā noteiktā atzinuma izdošanas sadarbības iestāde atkārtoti pārbauda projekta iesniedzēja un sadarbības partnera atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[4]](#footnote-5) noteikto kārtību, un veic projekta iesniedzēja un sadarbības partnera pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja pirms 37.1. apakšpunktā noteiktā atzinuma izdošanas projekta iesniedzējs vai sadarbības partneres atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu neatkarīgi no vērtēšanas komisijas 30. punktā noteiktā atzinuma.
39. Lēmumu par projekta iesnieguma apstiprināšanu sadarbības iestāde pieņem, ja tiek izpildīti visi turpmāk minētie nosacījumi:
	1. uz projekta iesniedzēju un sadarbības partneri nav attiecināms neviens no Likuma 22. pantā minētajiem izslēgšanas noteikumiem;
	2. projekta iesniedzējam, sadarbības partnerim un ar tiem saistītajām, Starptautisko un Latvijas Republikas nacionālo sankciju likuma 11.2 panta pirmajā daļā minētajām fiziskajām personām nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
	3. projekta iesniegums atbilst projektu iesniegumu vērtēšanas kritērijiem;
	4. SAM pasākuma trešās kārtas ietvaros ir pieejams finansējums projekta īstenošanai.
40. Lēmumu par projekta iesnieguma apstiprināšanu ar nosacījumu pieņem, ja projekta iesniedzējam nepieciešams veikt sadarbības iestādes noteiktās darbības, lai projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot. Ja projekta iesniegums ir apstiprināts ar nosacījumu, projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.
41. Lēmumu par projekta iesnieguma noraidīšanu sadarbības iestāde pieņem, ja iestājas vismaz viens no nosacījumiem:
	1. uz projekta iesniedzēju, sadarbības partneri vai uz to saistītajām personām attiecas vismaz viens no Likuma 22. pantā minētajiem izslēgšanas noteikumiem;
	2. projekta iesniegums neatbilst projektu iesniegumu vērtēšanas kritērijiem un nepilnības novēršana saskaņā ar Likuma 24. panta ceturto daļu ietekmētu projekta iesniegumu pēc būtības;
	3. SAM pasākuma trešās kārtas ietvaros nav pieejams finansējums projekta īstenošanai;
	4. projekta iesniedzējs ir radījis mākslīgus apstākļus vai sniedzis faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tam labvēlīgu lēmumu;
	5. attiecībā uz šo projekta iesniedzēju, sadarbības partneri, tā valdes vai padomes locekli, patieso labuma guvēju, pārstāvēt tiesīgo personu vai prokūristu, vai personu, kura ir pilnvarota pārstāvēt projekta iesniedzēju darbībās, kas saistītas ar filiāli, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
42. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas, pamatojoties uz vērtēšanas komisijas atzinumu par nosacījumu izpildi vai neizpildi, sadarbības iestāde izdod atzinumu par:
	1. lēmumā noteikto nosacījumu izpildi, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi;
	2. lēmumā noteikto nosacījumu neizpildi, atzīstot projekta iesniegumu par noraidāmu, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās informācijas dēļ projekta iesniegums neatbilst projektu iesniegumu vērtēšanas kritērijiem.
43. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi vai neizpildi sadarbības iestāde sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par līguma par Eiropas Savienības fonda projekta īstenošanu slēgšanas procesu.
44. Sadarbības iestāde vienlaicīgi paziņo lēmumus par projektu iesniegumu apstiprināšanu, apstiprināšanu ar nosacījumu un noraidīšanu šī nolikuma 36.3. apakšpunktā noteiktajā gadījumā. Sadarbības iestāde var negaidīt visu projektu iesniegumu vērtēšanas rezultātus un paziņot projekta iesniedzējam lēmumu atsevišķi, ja tiek pieņemts lēmums par projekta iesnieguma noraidīšanu, izņemot šī nolikuma 36.3. apakšpunktā noteiktajā gadījumā.
45. Sadarbības iestādei ir tiesības, ievērojot šajā nolikumā noteiktās prasības, apstiprināt ar nosacījumu vai apstiprināt projekta iesniegumu, kurš atbilstoši nolikuma 24. un 25. punktā noteiktajai projektu iesniegumu rindošanas prioritārajai secībai ir nākamais, bet par kuru ir pieņemts lēmums par projekta iesnieguma noraidīšanu nepietiekama finansējuma dēļ. Sadarbības iestāde projekta iesniedzējam nosūta vēstuli ar lūgumu apliecināt gatavību īstenot projektu. Ja projekta iesniedzējs sadarbības iestādes norādītajā termiņā ir apliecinājis gatavību īstenot projektu, sadarbības iestāde atceļ iepriekš pieņemto lēmumu par attiecīgā projekta iesnieguma noraidīšanu un pieņem lēmumu par projekta iesnieguma apstiprināšanu ar nosacījumu vai apstiprināšanu. Ja finansējums projektu iesniegumu apstiprināšanai ir pietiekams, minētā kārtība var tikt piemērota attiecībā uz vairākiem projektu iesniedzējiem vienlaicīgi, kuru projektu iesniegumi tika noraidīti nepietiekama finansējuma dēļ.
46. Ja pēc tam, kad par visiem atlasē saņemtajiem projektu iesniegumiem ir pieņemti šī nolikuma 31. punktā noteiktie lēmumi un 37. punktā noteiktie atzinumi (ja attiecināms), finansējums nav pietiekams, lai pieprasītā finansējuma apmērā finansētu projekta iesniegumu, kurš pēc projektu iesniegumu sarindošanas prioritārā secībā ir nākamais visvairāk punktu ieguvušais, taču finansējums ir pietiekams, lai finansētu šo projektu daļējā apmērā no projekta iesniegumā pieprasītā finansējuma, sadarbības iestāde šī projekta iesniedzējam nosūta vēstuli ar lūgumu apliecināt gatavību īstenot projektu par atlikušo finansējumu:
	1. ja projekta iesniedzējs sadarbības iestādes norādītajā termiņā ir apliecinājis gatavību īstenot projektu par samazinātu finansējumu un sadarbības iestāde ir konstatējusi, ka projekta iesnieguma atbilstība vērtēšanas kritērijiem joprojām ir nodrošināta, sadarbības iestāde pieņem lēmumu par tiesiski negatīvā administratīvā akta atcelšanu un par projekta iesnieguma apstiprināšanu vai apstiprināšanu ar nosacījumu;
	2. ja projekta iesniedzējs neapliecina gatavību īstenot projektu, šī kārtība var tikt piemērota attiecībā uz vairākiem projektu iesniedzējiem, ievērojot projektu iesniegumu sarindošanas prioritāro secību.
47. Informāciju par apstiprinātajiem projektu iesniegumiem publicē tīmekļa vietnē [*www.esfondi.lv*](http://www.esfondi.lv).
48. Papildu informācija
49. Jautājumus par projekta iesnieguma sagatavošanu un iesniegšanu lūdzam:
	1. sūtīt uz tīmekļa vietnē [*https://www.cfla.gov.lv/lv/1-2-1-1-k-3*](https://www.cfla.gov.lv/lv/1-2-1-1-k-3) norādītās kontaktpersonas elektroniskā pasta adresi vai *pasts@cfla.gov.lv* vai
	2. vērsties sadarbības iestādes Klientu apkalpošanas centrā (Meistaru ielā 10, Rīgā, vai zvanot pa tālruni +371 22099777).
50. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā divas darbdienas līdz projektu iesniegumu iesniegšanas termiņa beigu datumam.
51. Atbildes uz iesūtītajiem jautājumiem tiks nosūtītas elektroniski jautājuma uzdevējam.
52. Tehniskais atbalsts par projekta iesnieguma aizpildīšanu Projektu portāla e-vidē tiek sniegts sadarbības iestādes oficiālajā darba laikā, aizpildot pieteikumu , rakstot uz *vis@cfla.gov.lv* vai zvanot uz +371 20003306.
53. Aktuālā informācija par projektu iesniegumu atlasi un atbildes uz biežāk uzdotajiem jautājumiem ir pieejamas tīmekļa vietnē [*https://www.cfla.gov.lv/lv/1-2-1-1-k-3*](https://www.cfla.gov.lv/lv/1-2-1-1-k-3)*.*
54. Līguma par Eiropas Savienības fonda projekta īstenošanu projekta teksts līguma slēgšanas procesā var tikt precizēts atbilstoši projekta specifikai.
55. Saskaņā ar Likuma 26. pantu sadarbības iestāde ir tiesīga pieņemt lēmumu, ar kuru nosaka aizliegumu fiziskajai vai juridiskajai personai vai personai, kura ir attiecīgās juridiskās personas valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
	1. apzināti sniegusi nepatiesu informāciju, kas ir būtiska projekta iesnieguma novērtēšanai;
	2. īstenojot projektu, apzināti sniegusi sadarbības iestādei nepatiesu informāciju vai citādi ļaunprātīgi rīkojusies saistībā ar projekta īstenošanu, kas bijis par pamatu neatbilstoši veikto izdevumu ieturēšanai vai atgūšanai, un sadarbības iestāde ir izmantojusi tiesības vienpusēji atkāpties no līguma par Eiropas Savienības fonda projekta īstenošanu projekta īstenošanu;
	3. radījusi mākslīgus apstākļus vai apzināti sniegusi faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tai labvēlīgu lēmumu.

**Pielikumi:**

|  |  |
| --- | --- |
| 1. pielikums | “Projekta iesnieguma aizpildīšanas metodika” uz 38 lapām; |
| 2. pielikums | “Projektu iesniegumu vērtēšanas kritēriji un to piemērošanas metodika” uz 42 lapām; |
| 3. pielikums | “ Apliecinājums, ka neplāno saņemt atbalstu SAM MK noteikumu 24. punktā noteiktajām nozarēm un darbībām” uz 1 lapas; |
| 4.pielikums5.pielikums6.pielikums 7.pielikums8.pielikums9.pielikums10.pielikums  | Projekta budžeta kopsavilkumu sadalījumā *Excel* darbgrāmatas formātā ”;Projekta vidējās svērtās publiskā finansējuma intensitātes aprēķināšanas veidlapa *MS Excel* darbgrāmatas formātā;Sadarbības partnera apliecinājums par neatbilstību grūtībās nonākuša saimnieciskās darbības veicēja pazīmēm uz 1 lapas;Sadarbības partnera apliecinājums par informētību attiecībā uz interešu konflikta jautājumu regulējumu un to integrāciju iekšējās kontroles sistēmā uz 2 lapām;Sadarbības partnera komersanta statusa apliecinājums, ja tas atbilst mazas vidējas kapitalizācijas sabiedrības statusam uz 1 lapas;Sadarbības partnera komersanta statusa apliecinājums, ja tas atbilst vidējas kapitalizācijas sabiedrības statusam uz 1 lapas;Projekta iesniedzēja pieredze Latvijas vai starptautisku (īstenots iesaistot ārvalstu partneri) inovāciju projektos pēdējo 10 gadu laikā; |
| 11. pielikums | “Līguma par Eiropas Savienības fonda projekta īstenošanu[[5]](#footnote-6) projekts” uz 18 lapām. |
| 12. pielikums | “Ārvalstu sadarbības partnera apliecinājums par informācijas patiesumu” uz 1 lapas. |

*L. Grodze, 26019351*

*laura.grodze@cfla.gov.lv*

1. Eiropas Parlamenta un Padomes 2024. gada 23. septembra Regula (ES, Euratom) 2024/2509 par finanšu noteikumiem, ko piemēro Savienības vispārējam budžetam. Pieejams šeit: [*https://eur-lex.europa.eu/legal-content/lv/TXT/?uri=CELEX%3A32024R2509*](https://eur-lex.europa.eu/legal-content/lv/TXT/?uri=CELEX%3A32024R2509) [↑](#footnote-ref-2)
2. Atbilstoši Eiropas Savienības fondu 2021.—2027. gada plānošanas perioda vadības likuma 22. panta pirmās daļas 1. apakšpunktam saistītā persona ir persona, kura ir projekta iesniedzēja valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīta par vainīgu jebkurā no šādiem noziedzīgiem nodarījumiem [↑](#footnote-ref-3)
3. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. [↑](#footnote-ref-4)
4. Ministru kabineta 2023.gada 13.jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. [↑](#footnote-ref-5)
5. *Līgums* *par projekta īstenošanu tiek parakstīts Projektu portālā un netiek noformēts atsevišķa elektroniska dokumenta formā. Nolikuma pielikumā pievienota Līguma par projekta īstenošanu standartformas priekšskatījuma izdruka, un tā satur būtiskākos projekta īstenošanas nosacījumus. Izdrukā ar simbolu “@” apzīmēti mainīgie elementi.* [↑](#footnote-ref-6)